CELEX: 62010CA0415
Language: fi
Date: 2012-04-19 00:00:00
Title: Asia C-415/10: Unionin tuomioistuimen tuomio (toinen jaosto) 19.4.2012 (Bundesarbeitsgerichtin (Saksa) esittämä ennakkoratkaisupyyntö) — Galina Meister v. Speech Design Carrier Systems GmbH (Direktiivit 2000/43/EY, 2000/78/EY ja 2006/54/EY — Yhdenvertainen kohtelu työssä ja ammatissa — Työntekijä, joka väittää uskottavasti täyttävänsä työpaikkailmoituksen mukaiset edellytykset — Kyseisen työntekijän oikeus saada tietoja, joista ilmenee, onko työnantaja ottanut palvelukseensa toisen hakijan)

9.6.2012   
            
            
               FI
            
            
               Euroopan unionin virallinen lehti
            
            
               C 165/4
            
         Unionin tuomioistuimen tuomio (toinen jaosto) 19.4.2012 (Bundesarbeitsgerichtin (Saksa) esittämä ennakkoratkaisupyyntö) — Galina Meister v. Speech Design Carrier Systems GmbH
   (Asia C-415/10) (1)
   
   (Direktiivit 2000/43/EY, 2000/78/EY ja 2006/54/EY - Yhdenvertainen kohtelu työssä ja ammatissa - Työntekijä, joka väittää uskottavasti täyttävänsä työpaikkailmoituksen mukaiset edellytykset - Kyseisen työntekijän oikeus saada tietoja, joista ilmenee, onko työnantaja ottanut palvelukseensa toisen hakijan)
   2012/C 165/06
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesarbeitsgericht
   
      Pääasian asianosaiset
   
   
      Kantaja: Galina Meister
   
      Vastaaja: Speech Design Carrier Systems GmbH
   
      Oikeudenkäynnin kohde
   
   Ennakkoratkaisupyyntö — Bundesarbeitsgericht — Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annetun Euroopan parlamentin ja neuvoston direktiivin 2006/54/EY (EUVL L 204, s. 23) 19 artiklan 1 kohdan, rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29.6.2000 annetun neuvoston direktiivin 2000/43/EY (EYVL L 180, s. 22) 8 artiklan 1 kohdan ja yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) 10 artiklan 1 kohdan tulkinta — Yhdenvertainen kohtelu työhön ja ammattiin liittyvissä asioissa — Todistustaakka — Sellaisen henkilön, jonka yksityiselle yritykselle lähettämää työpaikkahakemusta ei hyväksytty, oikeus saada kaikki valintamenettelyyn liittyvät tiedot, jotta hän voisi todistaa mahdollisen syrjinnän
   
      Tuomiolauselma
   
   Rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29.6.2000 annetun neuvoston direktiivin 2000/43/EY 8 artiklan 1 kohtaa, yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 10 artiklan 1 kohtaa ja miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annetun Euroopan parlamentin ja neuvoston direktiivin 2006/54/EY 19 artiklan 1 kohtaa on tulkittava siten, ettei niissä säädetä siitä, että työntekijällä, joka väittää uskottavasti täyttävänsä työpaikkailmoituksessa mainitut edellytykset ja jonka hakemusta ei ole otettu huomioon, on oikeus saada tietoja, joista ilmenee, onko työnantaja työhönottomenettelyn päätteeksi palkannut toisen hakijan.
   Ei kuitenkaan voida pitää pois suljettuna, että se, että vastaaja kieltäytyy antamasta tietoja, voi olla seikka, joka on otettava huomioon todettaessa ne tosiseikat, joista voidaan päätellä välillisen tai välittömän syrjinnän olemassaolo. Ennakkoratkaisua pyytäneen tuomioistuimen on kaikki sen ratkaistavana olevan riita-asian olosuhteet huomioon ottaen tutkittava, onko pääasian tilanne tällainen.
   
      (1)  EUVL C 301, 6.11.2010.